CELEX: 32005R2117
Language: lt
Date: 2005-12-21 00:00:00
Title: 2005 m. gruodžio 21 d.  Tarybos reglamentas (EB) Nr. 2117/2005, iš dalies keičiantis Reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių

23.12.2005   
            
            
               LT
            
            
               Europos Sąjungos oficialusis leidinys
            
            
               L 340/17
            
         
      TARYBOS REGLAMENTAS (EB) Nr. 2117/2005
   2005 m. gruodžio 21 d.
   iš dalies keičiantis Reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Reglamentu (EB) Nr. 384/96 (1) Taryba priėmė bendrąsias apsaugos nuo importo dempingo kaina iš Europos bendrijos narėmis nesančių valstybių taisykles.
            
         
               (2)
            
            
               Atsižvelgiant į Ukrainos padarytą labai didelę pažangą jai siekiant sukurti rinkos ekonomikos sąlygas, kaip pripažinta 2005 m. gruodžio 1 d. vykusio Ukrainos ir Europos Sąjungos vadovų susitikimo išvadose, tikslinga leisti nustatyti Ukrainos eksportuotojams ir gamintojams normaliąją vertę pagal Reglamento (EB) Nr. 384/96 2 straipsnio 1–6 dalyse numatytas nuostatas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 384/96 2 straipsnio 7 dalies b punkto pirmajame sakinyje esantis žodis „Ukrainos“ išbraukiamas.
   2 straipsnis
   Šis reglamentas taikomas visiems tyrimams, inicijuotiems pagal Reglamentą (EB) Nr. 384/96 po šio reglamento įsigaliojimo datos arba remiantis po tos datos pateiktais prašymais dėl inicijavimo, arba Komisijos iniciatyva.
   3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 21 d.
      
         
            Tarybos vardu
         
         
            Pirmininkas
         
         B. BRADSHAW
         
      
   
   
      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).